ኬንያና ሞዛምቢክ ግንኙነታቸውን ለማጠናከር ተስማሙ
ኬንያ እና ሞዛምቢክ የሁለትዮሽ ግንኙነታቸውን ለማጠናከር የሚያስችል ስምምነት ተፈራረሙ ፡፡የኬንያው ፕሬዚዳንት አሁሩ ኬንያታ በሞዛምቢክ የአራት ቀናት ይፋዊ የስራ ጉብኝት ያካሄዱ ሲሆን በሁለቱ ሀገራት መካከል ያለው ትብብር በሚኒስትሮች ደረጃ ለማድረግ መወሰናቸውን ገልጸዋል፡፡የኬንያው ፕሬዚዳንት አሁሩ ኬንያታ በሞዛምቢክ የአራት ቀናት ይፋዊ የሥራ ጉብኝት ያካሄዱ ሲሆን የሁለቱን ሀገራት ፖለቲካዊ እና ኢኮኖሚያዊ ግንኙነቶች በሚያጠናክሩ መስኮች ዙሪያ ከሀገሪቱ ፕሬዚዳንተ ፊሊፔ ኒዩሲ ጋር ተወያይተዋል፡፡የሁለቱ መሪዎች ውይይት በንግድ፤ በማዕድን፤ በእንስሳት እርባታ፤ በግብር፣ በአምራች ተቋማት እና በአረንጓዴ ኢኮኖሚ ላይ ያተኮረ እንደሆነ መረጃዎች ያመለክታሉ፡፡ መሪዎቹ ከላይ በተጠቀሱት ዘርፎች ዙሪያ በጋራ ለመስራት የሚያስችላቸውን ስምምነትም ተፈራርመዋል፡፡ፕሬዚዳንት ኡሁሩ ኬንያታ  ኬንያ በዚህ ዝነው በሞዛመቢክ መዲና ማፑቶ ቆንጽላ ጽህፈት ቤት እንደምትከፍት አስታውቀዋል፡፡ኬንያን ለመጎብኘት የሚፈልጉ የሞዛምቢክ ዜጎችም ከቪዛ ጋር በተያያዘ የሚጠበቅባቸውን  መስፈርቶችን ለማቃለል ሥራዎች እየተከናወኑ መሆናቸውን ገልጸዋል፡፡ኬንያታ አክለውም በሁለቱ ሀገራት መካከል ያለውን የጋራ የትብብር ኮሚሽን  በሚንስትሮች ደረጃ እንዲሆን እየሰሩ እንደሚገኙ ተናግረዋል፡፡ይህ ሽግግርም በናይሮቢ እና በማፑቶ መካከል ያለውን የሁለትዮሽ ግንኑነት ወደ ስትራቴጂካዊ አጋርነት ለማሳደግ ይረዳል ነው ያሉት፡፡የሁለቱ ሀገራት መሪዎች በውይይታቸው በኬንያ እና በደቡብ አፍሪካ ሀገራት ጠንካራ የግል ዘርፍ እንዲስፋፋ ለማድረግ የበኩላቸውን አስተዋጽኦ እንደሚጫወቱ አመላክተዋል፡፡እነዚህ ሶስት የሞዛምቢክ ወደቦች ለደቡብ አፍሪካ የልማት ማህበረሰብ 15 አባል ሀገራት የንግድ እንቅስቃሴ ቁልፍ በሮች መሆናቸውን አስታውሰው የኬንያዎቹ ሞምባሳ እና ላሙ ወደቦችም ደግሞ ለምስራቅ አፍሪካ የንግድ ማህበረሰብ ቁልፍ መስመሮች መሆናቸውን ተናግረዋል፡፡ፕሬዚዳንት አሁሩ ኬንያታ በሞዛምቢክ ያካሄዱት ይፋዊ የስራ ጉብኝት አጠናቀው ወደ ሀገራቸው ተመልሰዋል ።(ምንጭ: ኦል አፍሪካ ዶት ኮም )  